Source: http://rugbyclubgrivita.blogspot.com/2015/09/
Timestamp: 2019-07-18 16:00:53+00:00

Document:
RUGBY CLUB GRIVITA: septembrie 2015
Bogdan Mihai, una dintre marile sperante RC Grivita
Obligata sa treaca sapte jucatori sub 23 de ani pe foaie la fiecare meci, RC Grivita a pariat, cu oarecare neincredere, pe mai multi tineri jucatori, unii dintre ei veniti la echipa pe filiera RC Aurora Baicoi.
Totusi, cei mai multi dintre pustii aruncati in premiera in lupta in actualul sezon au profitat de sansele lor si au demonstrat calitati care ii recomanda drept piese importante in angrenajul echipei. Unul dintre acesti tineri jucatori este Bogdan Mihai, rugbist care a debutat cu o dubla in Divizia A, reusind sa marcheze doua eseuri in meciul cu RC Callatis Mangalia din prima etapa a actualului sezon. Din pacate o problema medicala care a necesitat interventie chirurgicala l-a scos din circuit pentru mai multe luni. Totusi, Bogdan a revenit cu brio in formula de start si a evoluat cu multa ambitie si determinare in meciul cu CSM Sibiu, de pe teren propriu, singurul jucat pana acum de RC Grivita in retur. Iar staff-ul tehnic se bazeaza din plin pe serviciile sale mai ales ca pentru echipa urmeaza o luna octombrie extrem de incarcata, cu cinci partide consecutive extrem de dificile si in care Grivita nu are voie sa faca pasi gresiti daca vrea sa-si indeplineasca obiectivul, respectiv sa castige titlul de campioana.
- Bogdan, esti una dintre revelatiile actualului sezon. Cum ti se par primele meciuri jucate la seniori?
- Primele meciuri jucate la echipa de seniori le-am depasit cu bine, acest lucru se datoreaza si colegilor de echipa care mi-au impartasit din experienta lor impresionanta de joc, m-au ajutat sa ma integrez rapid in echipa si sa trec peste etapa de juniorat. Intr-adevar, se simte o diferenta considerabila intre cele doua categorii, juniori respectiv seniori, din punct de vedere tactic, dar mai ales fizic.
- Care crezi ca sunt atuurile tale?
- Atuurile mele sunt specifice varstei, pofta de joc, multa energie si viteza.
- Esti cunoscut drept un foarte bun numar opt. Iti place sa joci si pe alte posturi?
- Numarul 8 a fost primul numar pe care l-am purtat de cand am fost introdus cu adevarat in aceasta lume minunata a balonului oval, l-am purtat cu mandrie si am jucat cu acest numar pe spate cu multa placere. Imi place sa joc tot ce tine de linia a 3-a dar si in linia de troacari, in mod special aripa.
- Din ce ai simtit si ai vazut tu pana acum, crezi ca Grivita are puterea necesara pentru a castiga titlul?
- Cu siguranta Grivita este echipa care merita si care va castiga in mod cert titlul.
- La ce echipa, din Romania sau din strainatate, ti-ai dori sa joci?
- Pe viitor as dori sa joc la o echipa dintr-un esalor superior. Vreau sa acumulez experienta si sa progresez in mod continuu. Tin sa le multumesc colegilor de echipa care ma ajuta sa progresez si de la care am multe de invatat in continuare. Un contract la o echipa din strainatate ar insemna o realizare pentru oricare jucator deoarece la noi in tara acest sport nu este tocmai popular si nu se investeste pe masura rezultatelor impresionante care se obtin.
Publicat de RUGBY CLUB GRIVITA la 00:30 Niciun comentariu:
Silviu Gradinaru, una dintre marile sperante RC Grivita
Rugby Club Grivita a facut senzatie in actualul sezon al Diviziei A, fiind lider autoritar cu victorii pe linie, toate succesele fiind obtinute cu punct bonus ofensiv.
In partea a doua a sezonului, la echipa de seniori a debutat Silviu Gradinaru, unul dintre cei mai buni juniori propusi de gruparea din Parcul Copilului in ultimii ani. Inaintasul Grivitei, provenit pe filiera CS Aurora Baicoi, a jucat primul meci oficial, la seniori, contra CSM Sibiu si a avut o evolutie incantatoare, incununata cu doua eseuri de zile mari. Plusul de experienta, acumulat in timpul prezentelor sale la loturile nationale de juniori, l-au transformat pe Silviu intr-un jucator de baza al RC Grivita, rugbist in care ne punem toate sperantele inaintea unui final de sezon extrem de incarcat.
- Silviu, dupa indelungi asteptari, ai debutat pentru RC Grivita intr-un meci de seniori. Cum ti s-au parut primele 80 de minute jucate in tricoul echipei?
- Primele 80 de minute jucate in tricoul echipei de seniori au fost extraordinare. Este o mandrie sa joci alaturi de niste baieti atat de experimentati si de intelegatori.
- Esti obisnuit sa joci la inchidere. Ti-a fost greu sa intri la linia a doua?
- Nu am avut probleme. Nu mi-a fost greu deloc pentru ca sunt un jucator polivalent.
- Din ce ai vazut si ai simtit pana acum, crezi ca poate Grivita sa castige Divizia A?
- Este greu de spus, in acest moment, daca putem castiga Divizia A. Sunt totusi multe lipsuri la echipa.
- Ai acumulat multa experienta, cochetand si cu loturile nationale de juniori. Care crezi ca sunt punctele tale forte?
- Ma bazez pe inaltime, forta, viteza si, mai ales, pe daruire. Intotdeauna ma implic 110%.
- Care este clubul tau favorit din Romania? Unde ti-ai dori sa ajungi sa joci?
- Momentan Grivita este in sufletul meu. Nu m-am gandit la un club anume unde mi-as dori sa ajung. Astept sa vad ce-mi rezerva viata.
Urmatorul meci oficial in care il puteti vedea pe Silviu in actiune este derby-ul cu Sportul Studentesc de pe teren propriu, din etapa a 12-a a Diviziei A. Meciul va avea loc pe 3 octombrie, de la ora 10.00, pe Stadionul "Parcul Copilului". Pana atunci, grivitenii si-au propus sa mai joace un meci amical, cu Steaua U19, sambata, 26 septembrie, de la ora 11.00, pe aceeasi arena.
Publicat de RUGBY CLUB GRIVITA la 14:56 Niciun comentariu:
Rugby Club Grivita - CSM Sibiu 85-0 (26-0)
Etapa a noua a campionatului national de rugby, Divizia A, a programat, sambata, confruntarea dintre RC Grivita si CSM Sibiu. Obligati sa faca o deplasare istovitoare chiar in ziua meciului, sibienii au fost victime sigure in "Parcul Copilului". Condusi inca din minutul 3, dupa eseul la colt marcat de aripa de conjunctura Catalin Ionita, sibienii au reusit sa puna probleme Grivitei doar in prima repriza, atat cat au avut "aer". Chiar si asa, grivitenii au atacat in valuri si si-au asigurat punctul bonus ofensiv inca din minutul 35. Marius Perniu a pacalit cu usurinta defensiva adversa, in minutul 18, iar Iosif Eva si-a trecut si el in cont o dubla pana la pauza, gratie vitezei debordande. Si cum demi-ul Alexandru Ungureanu a transformat trei dintre cele patru eseuri ale Grivitei, echipa noastra conducea la pauza cu 26-0. In partea a doua a jocului, sibienii au terminat benzina asa ca s-a jucat, practic, la un singur but. Eseurile au curs unul dupa altul, in conditiile in care doar cine nu a vrut nu a marcat. Mai mult, grivitenii au profitat de situatie si au pus in practica mai multe scheme pregatite special pentru meciurile de foc cu Sportul Studentesc si CS Manastur, de la inceputul lunii octombrie. S-a incheiat Rugby Club Grivita - CSM Sibiu 85-0, gazdele trecandu-si in cont a opt victorie consecutiva, cu punct bonus ofensiv, din opt meciuri disputate pana acum. Pentru RC Grivita urmeaza trei saptamani de pauza inaintea unei luni octombrie extrem de incinsa, cand elevii lui Alexandru Marin vor disputa cinci partide oficiale la rand, meciuri decisive pentru castigarea campionatului. Desi in mod normal ar fi trebuit sa se menajeze pentru confruntarile oficiale, grivitenii vor sa se prezinte cat mai bine in fata unor adversari redutabili astfel ca antrenorii echipei au decis sa programeze doua meciuri de verificare. Astfel, sambata, 19 septembrie, RC Grivita primeste vizita formatiei Dinamo U19, in timp ce sambata, 26 septembrie, grivitenii se deplaseaza in orasul Pantelimon, pentru un meci cu CSO Pantelimon U19. Orele la care se vor disputa cele doua partide urmeaza a fi stabilite in perioada urmatoare.
Rugby Club Grivita - CSM Sibiu 85-0 (26-0).
Pentru Grivita au marcat Iosif Eva trei eseuri ('23, '35, '61), Silviu Gradinaru doua eseuri ('47, '50), Catalin Ionita eseu ('3), Marius Pernu eseu ('18), Mihai Stefanescu eseu ('44), Alexandru Marin eseu ('55), Gabriel Ghitan eseu ('73), Alexandru Ungureanu trei eseuri ('58, '65, '77), 10 transformari ('3, '18, '35, '47, '50, '55, '58, '65, '73, '77).
Grivita a inceput cu Alexandru Marin - Catalin Ionita, Marius Mamoc, Florin Bujor, Iosif Eva - Nicolae Oprea (Gabriel Ghitan '55), Alexandru Ungureanu - Bogdan Mihai, Marius Perniu, Florin Oprisor (Bogdan Budeanu '41) - Silviu Gradinaru, Alexandru Daineanu - Mihai Stefanescu, Andrei Iacob (Luigi Padureanu '50), Marian Forminte.
Publicat de RUGBY CLUB GRIVITA la 16:05 Niciun comentariu:
RC Grivita - CSM Sibiu, in drumul spre a opta victorie consecutiva!
Lider autoritar in Divizia A, cu sapte victorii din sapte posibile, Rugby Club Grivita se pregateste intens pentru confruntarea cu CSM Sibiu care va avea loc sambata, 12 septembrie, de la ora 12.00, pe Stadionul "Parcul Copilului".
Este primul meci oficial al grivitenilor disputat pe teren, dupa 83 de zile, iar staff-ul tehnic al echipei isi doreste sa vada potentialul gruparii inainte de meciurile extrem de dificile cu Sportul Studentesc si CS Manastur. In tur, grivitenii s-au impus fara probleme la Sibiu, scor 55-7, dar asta nu inseamna ca partida de sambata este dinainte castigata. Intrati in hora calificarii in semifinale, dupa retragerea formatiei CS Metrorex, sibienii vin la Bucuresti decisi sa-si vanda scump pielea si, eventual, sa obtina punctele necesare pentru a-si asigura locul al patrulea, ultimul care asigura calificarea in fazele superioare ale competitiei. Pentru a afla starea de spirit din lotul grivitenilor, am apelat la Florin Bujor, unul dintre cei mai experimentati si cei mai constanti jucatori ai formatiei din "Parcul Copilului":
- Florin, sambata avem primul meci oficial dupa aproape trei luni de pauza. Este echipa la 100% din potential?
- Intr-adevar este primul meci oficial si ma bucur enorm ca incepem joaca. Baietii sunt foarte nerabdatori sa incepem returul si ne-a parut rau ca nu s-a mai realizat deplasarea de la Mangalia, de sambata trecuta (n.r. - RC Callatis Mangalia este a doua echipa retrasa din campionat, dupa CS Metrorex). Pot spune ca in acest moment suntem aproape de 100% din potential, pentru ca in vara s-a facut o pregatire foarte buna in care s-a pus accentul pe imbunatatirea conditiei fizice.
- Grivita a castigat cu punct bonus ofensiv toate meciurile de pana acum. Sa ne asteptam la o noua astfel de victorie impotriva echipei CSM Sibiu?
- Sambata vom castiga tot cu punct bonus, pentru ca asta este tot ce ne dorim. Ba chiar sunt sigur ca vom castiga toate meciurile din retur cu punct bonus ofensiv. Am incredere in echipa.
- Sunt ceva probleme de efectiv, mai ales la nivel de treisferturi. Mai are Grivita, in acest moment, forta necesara pentru a se bate la titlu?
- Anul acesta nu exista pentru noi locul 2 sau infrangere. Stam in continuare foarte bine pe treisferturi pentru ca avem jucatori cu experienta care pot juca pe orice post. In continuare avem o echipa foarte buna.
- Pe cine vezi ca principal adversar? Sportul Studentesc sau CS Manastur?
- Evident ca Sportul Studentesc este principalul nostru adversar. Au jucatori cu experienta si intotdeauna s-au montat foarte bine in meciurile disputate impotriva noastra.
- Sambata este foarte posibil sa intri ca uvertura. Este acesta postul tau favorit sau te descurci mai bine ca centru?
- Postul de uvertura imi place foarte mult pentru ca iti da puterea sa faci tot ce vrei cu balonul, de la tine pleaca toate fazele. Dar, sincer, tot la centru imi place mai mult. Acolo ma simt liber.
Meciul Rugby Club Grivita - CSM Sibiu se disputa sambata, 12 septembrie, de la ora 12.00, pe Stadionul "Parcul Copilului". Grivitenii vin din postura liderului absolut al Diviziei A, avand sapte victorii la activ. CSM Sibiu este ultima clasata, insa la mica distanta in urma formatiei RC Farul Constanta, echipa care ocupa locul 4, ultimul care asigura calificarea in semifinale.
Publicat de RUGBY CLUB GRIVITA la 14:17 Niciun comentariu:
Bogdan Mihai, una dintre marile sperante RC Grivit...
Silviu Gradinaru, una dintre marile sperante RC Gr...
RC Grivita - CSM Sibiu, in drumul spre a opta vict...

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM